**Owain mab Urien** ou **Owein**, finado contra o 595, foi fillo de Urien, rei de Rheged c. 590, e loitou co seu pai contra os anglos de Bernicia. A figura histórica de Owain ficou incorporada na lenda artúrica onde tamén o coñecen como Ywain, Yvain, Ewain ou Uwain. Na súa forma lendaria é o protagonista do Cabaleiro do león de Chrétien de Troyes e do conto galés *Owain, ou a dama da fonte*, que se corresponde co poema de Chrétien.

Traxectoria
-----------

### O Owain histórico

As referencias principais para o Owain histórico aparecen nos poemas de Taliesin, bardo de Urien. Nun poema, aparece como vencedor na batalla de Alclud Ford. Outro, *Gweith Argoed Llwyfain* ("A Batalla de Argoed Llwyfain"), fala da participación de Owain nunha batalla entre os homes de Rheged so Urien e os homes de Bernicia so "Fflamddwyn" (Ladrón de lume), posibelmente o rei anglo Teodorico. Cando Fflamddwyn pide reféns, Owain lanza un desafío e inspira os homes de Rheged a loitaren mellor que dar tributo aos anglos.

Taliesin tamén compuxo *Marwnad Owain*, unha elexía a Owain. No poema, dise que Owain matou a Fflamddwyn:

Pan laddodd Owain Fflamddwyn Nid oedd fwy nogyd cysgaid
Cysgid Lloegr llydan nifer A lleufer yn eu llygaid
A rhai ni ffoynt haeach A oeddynt hyach na rhaid
Owain a'u cosbes yn ddrud Mal cnud yn dylud defaid.
Cando Owain matou a Fflamddwyn non había máis para el que durmir
a ampla hoste de Lloegr [Inglaterra] dorme coa luz nos seus ollos
e os que non foxen foron máis bravos có necesario
Owain castigounos severamente como un fato de lobos a perseguir ovellas.
Herdou o reino de Rheged cando mataron a seu pai, pero foi cercado inmediatamente polos seus veciños britanos Dunaut Bwr de Dunoting e Gwallawc Marchawc Trin de Elmet, este último atacou ao irmán de Owein, Elffin, mentres Owein e Pasgen, outro irmán, se enfrontaban a Dunaut.

Owein morreu en batalla contra o vello rival de seu pai Morcant Bulc de Bryneich despois dun curto reinado. A súa morte marcou o final de Rheged como un poder efectivo.

Dise que foi enterrado en *Llan-Forfael* ou *Llan-Heledd*, que as tradicións locais sitúan no cemiterio de St. Andrew en Penrith. con todo é posíbel que a tumba pertenza realmente ao máis tardío Owen Cesarius.

Dise que Owein foi o pai de San Kentigern Garthwys con Denw, a filla de "Leuddun", comunmente identificado co rei Lot Luwddoc de Lothian.

### O Owain da lenda

*Artigo principal**:* Ywain.
Cos séculos, a historia de Owain coñecida por contacontos diluíuse o suficiente como para ser incorporada á lenda artúrica galesa e que certas historias sobre el chegasen á Europa continental. *Yvain, o cabaleiro do león* de Chrétien e a historia relacionada dos Mabinogion **Owain, ou a dama da fonte** están dedicadas ás súas fazañas, e aparece moi claramente no conto dos Mabinogion *O soño de Rhonabwy* e brevemente na *Historia Regum Britanniae* de Geoffrey de Monmouth. O personaxe retrátase como un excelente cabaleiro nas historias posteriores, o ciclo Lancelot-Grail e Le Morte d'Arthur de Sir Thomas Malory cunha versión do seu nome ou a outra.

N’*O soño de Rhonabwy*, xoga unha partida de xadrez contra Artur mentres Rhonabwy mira e os saxóns se preparan para loitaren. As liñas do *Yvain, o cabaleiro do león* de Chrétien de Troyes e *Owain, ou a dama da fonte* son esencialmente as mesmas; Owain escoita falar dunha fonte tormentosa no bosque de Brocelianda e vai na súa busca só para atopala defendida por un excelente cabaleiro. Vence a este guerreiro e casa coa súa muller Laudine, pero ao abandonar os seus deberes maritais coas súas fazañas cabaleirescas, perde o seu amor. Coa axuda dun león rescátaa dunha serpe, realiza varias aventuras e reúnese finalmente coa súa esposa. Aparece na maioría dos relatos posteriores, a súa importancia vén indicada pola súa estreita amizade con Gawain e a pasaxe da sección na *Mort Artu* do ciclo do Lancelot-Grail onde é un dos derradeiros cabaleiros en morrer antes de Artur.

Case todas as versións da historia de Artur teñen a Owein como fillo de Urien e sobriño de Artur, e os relatos tardíos asumen que a súa nai foi a Fada Morgana, cando non outra das medio irmás do rei. Ten un medio irmán chamado Owain (ou Yvain) o Bastardo, produto da unión entre Urien e a muller do seu senescal. Os galeses dánlle unha irmá xemelga, Morvydd, e como sobriño materno de Artur é curmán de Gawain e o clan Orkney.

Véxase tamén
------------

### Outros artigos

* Yvain, o Cabaleiro do León
* Cabaleiros da Táboa Redonda.

| * v
* c
* e
Hen Ogledd |
| --- |
| Reinos | Alt Clut • Bryneich • Efrog/Ebrauc • Elmet • Gododdin • Rheged  |
| Rexións | Arfderydd • Calchfynydd • Carlisle • Catraeth • Coed Celyddon • Dumbarton Rock • Ynys Metcaud |
| Persoas | Aneirin • Coel Hen • Cunedda • San Kentigern • Elffin ap Gwyddno • Gwallog ap Llaennog • Gwenddolau • Llywarch Hen • Morcant Bulc • Myrddin Wyllt • Owain mab Urien • Rhydderch Hael • Taliesin • Urien |

| * v
* c
* e
O rei Artur e a Materia de Bretaña |
| --- |
| Principais personaxes | Rei Artur ·  Constantino ·  Sir Héctor ·  Duque de Cornualla ·  Xenevra ·  Igraine ·  Isolda ·  Dama do Lago ·  Rei Lot ·  Rei Mark ·  Merlín ·  Mordred ·  Morgana ·  Morgause ·  Uther Pendragon |  |
| Cabaleiros da Táboa Redonda | Agravain ·  Bagdemagus ·  Bedivere ·  Bors ·  Breunor (La Cote Mal Taillée) ·  Calogrenant ·  Caradoc ·  Dagonet ·  Dinadan ·  Gaheris ·  Galaaz ·  Gareth ·  Galván ·  Geraint ·  Griflet ·  Héctor de Maris ·  Kay ·  Lamorak ·  Lancelot ·  Leodegrance ·  Lionel ·  Lucan ·  Maleagant ·  Marhaus ·  Palamedes ·  Pelleas ·  Pellinore ·  Perceval ·  Safir ·  Sagramore ·  Segwarides ·  Tor ·  Tristán ·  Uriens ·  Ywain ·  Ywain o Bastardo |
| Obxectos | Excalibur ·  Santo Graal ·  Táboa Redonda ·  Asento Perigoso |
| Lugares | Avalon ·  Camelot ·  Caerleon ·  Corbenic ·  Cornualla ·  Logres ·  Lyonesse ·  Brocéliande ·  Sarras ·  Tintagel |
| Nos medios de masas | Libros ·  Filmes |
| Outros | Sir Balin ·  Golpe doloroso ·  Elaine de Astolat · Elaine de Corbenic  ·  Rei Pescador ·  Cabaleiro Verde ·  O regreso mesiánico do rei Artur ·  Familia do rei Artur ·  Bases históricas do rei Artur ·  Claudas ·  Emperador Lucius ·  Glatisant a Besta ·  |